經數: 一七六七

經名: 大般涅槃經疏卷第十三

頁數: 一二一

上              欄

過百千日. 正爲現病非病所能現光破疑. 大

悲熏身. 惠施衆生下明利益. 二爾時世尊心

無疑慮下. 是蓮華利益亦爲二. 初辨蓮華. 次

是諸光明下利益. 華益之處遍於三塗. 彌見

其華以表解脫明矣. 八寒地獄. 前四從聲. 後

四從色. 罪人初入見是華池起愛卽往從見

得名. 或言只是地獄色如四華. 擘字應作劈

裂讀之. 三如是一一華下. 化佛利益亦爲二

如前(云云). 爾時一切天龍下. 是第三大衆供養

勸請. 勸請意者. 向謂臥病恐卽涅槃. 今見光

相知未入滅. 是故請法先供後請. 初文中云

建陀者. 河西云一肩鬼. 使人肩痛. 優摩陀能

令人醉鬼. 阿婆摩羅令人狂鬼. 二說偈下. 是

勸請十五行幷少長行分爲二. 初十四行正

請. 次一行幷長行經家[&FFFF]#事. 初文三. 初兩行

標請. 次十行釋請. 後兩行結請. 初如文. 次十

行爲五. 初本誓故請. 次墮惡故請. 三下愚不

知故請. 四施甘露法故請. 五療病故請. 次結

請如文. 二是諸大衆下. 是經家[&FFFF]#事爲二. 初

請已默止. 次請聲所至至淨居者. 色頂有形

有耳識故. 無色不爾故不至彼. 序品中云有

頂(云云). 例世間天生天淨天. 應言生淨居無漏

淨居第一義淨居(云云). 爾時佛告下. 品中第

四廣說無病又二. 一明如來無病. 二擧病行

對辨. 初文爲三. 一明無病. 二擧往證今. 三云

現病是方便密語. 此初歎迦葉. 迦葉是請首

是故歎之. 善哉是總歎. 四句是別歎. 歎得歎

離. 離外惡緣及內惡因. 得內善因及外善緣.

二善男子我於往昔下. 明我久無此病. 過去

中              欄

無量者. 是擧昔證今. 三如言如來下. 現病是

方便密語. 凡擧十二事密語. 初十一事是擧

類. 後一事合無病. 迦葉世有三人下. 是第二

擧有病對無病. 如此之人可得有病. 佛不如

此豈得有病. 又爲二. 先明三病人. 次明五病

人. 此中三病人異前三人. 前三人不差今三

人不差差差差. 初是三種罪人. 次是二乘小

道. 三是聞經菩薩. 初法譬合. 後二皆有譬合.

合第三人云. 爲諛諂利養□他故. 受持是典

與前碩異. 寧當不受不持不用破戒讀誦. 此

乃與奪之意. 初列三病人. 不差者卽開出三

不差. 差者未開. 差者卽開出怖畏利養等六

事. 約五法師合三十種中者. 後更開五種病

人都合三十八種(云云). 二迦葉有五種人下. 還

成上第二病人. 旣言遇緣可差不遇緣死. 卽

是四果緣覺此等帶病修行故言有病行處.

菩薩在因亦應例此. 如此之人可言有病. 佛

斷惑盡卽無復病. 初果斷三結者. 我見. 疑

戒取. 人天七反者尙略. 廣則十四二十八. 此

文八萬劫成菩提. 下文八萬劫發菩提心須

會釋之. 三果斷五下結. 卽欲界煩惱. 更以貪

瞋. 足我見疑戒取. 爲五下分(云云). 羅漢或出

有佛世. 或出無佛世. 故非獨一之行. □支決

定出無佛世. 故名獨 一之行

聖行品上

次第釋名枝本說不說. 次第者河西明. 前略

廣門說涅槃果. 五行修涅槃因. 十德聚功奬

勸行因. 舊云. 五行辨因十德明果. 開善云. 五

行明有行. 十德明空行. 義皆不然. 河西以望

下              欄

果行因文乃承□義不相干. 何者前明圓極

之果. 五行是梯[&FFFF]#之因. 方圓非類於義不允

若舊以五行是因. 不應言佛之所行故名聖

行. 若十德是果. 復不應言菩薩修行大涅槃

經得十事功德. 又且五行非圓因. 十德非極

果. 不成次第. 開善五行是有. 是亦不然. 聖行

是開空法道. 梵行修十一空住平等地. 天行

是第一義理. □兒行不來不去. 病行是如來

密語. 豈可偏據有行義耶. 言十功德是空義

者是亦不然. 十是數法. 昔所不得不聞不知

今得聞知. 以聞一句半句見少佛性何獨偏

據空行耶. 今明次第者. 上因食論不食廣明

大般涅槃施竟. 今因病何不病. 病有三種. 一

不可治. 二應須治. 三不用治. 不可不用皆不

須方一須用治治. 又爲兩. 一者次第. 二不次

等. 服此方法名爲修行. 修故有證證十功德.

功德是不病. 不病故體顯. 體顯故見性. 見性

故遍法界. 用攝惡攝邪. 攝惡邪竟付囑焚身

分布舍利. 若取斯義善成次第. 次釋名者. 文

云聖者諸佛菩薩之所行故. 故名聖行. 此含

兩意. 菩薩所行卽次第行. 諸佛所行卽非次

第. 乃是復有一行是如來行通稱聖行. 其義

未顯今當別釋. 何者聖名爲正菩薩所行前

淺後深. 眞不知俗俗不知中. 偏而非正但通

稱聖行未爲別意. 若復有一行是如來行. 一

行一切行. 一智一切智. 故知圓行名正名聖.

故上文云是大乘經名爲佛乘. 如是佛乘最

勝最上圓根性人行於佛乘修如來行. 法華

云. 佛子行道已來世成正覺. 卽此義也. 經文

經數: 一七六七

經名: 大般涅槃經疏卷第十四

頁數: 一二二

上              欄

有兩通釋別釋. 人多從通不識別意. 今從別

釋名故名聖行. 梵行者梵者淨也. 涉有同塵

塵不能染. 就功能立名. 天行者. 就諦理立名.

□兒行者就譬喩立名. 病行者就所治立名.

如來行者就圓人立名. 通稱行者. 不住名行.

自證不著令他不住故稱爲行. 文列五行一

行. 而聖行在初. 從初立名故稱聖行品. 枝本

者有人言. 病是根本從病開四. 是義不然. 彼

見病行其文在前而言是本. 此是讀文何關

推義. 何者病同他惡乃是枝末. 云何以末而

爲本耶. 文云菩薩住於大般涅槃. 專心修習

五種之行則涅槃爲本. 言涅槃者卽是天行.

緣於涅槃自修名聖行. 緣於涅槃化他名梵

行. 涅槃理顯乘理自進名天行. 乘理化物同

善名□兒行. 同惡名病行. 豈不以天行爲本

而棄本從末. 有師言. 五行通是病行. 引文云

是五種人有病行處唯佛無病. 是義不然. 五

人有病修於聖行以治自病何能病行. 唯佛

無病能作病行. 若五行次第從淺至深則病

行居後. 若論一行卽是五行則一病行備於

五行. 迦葉推佛佛因無病卽是聖行. 推果無

病卽是天行. 大悲熏心卽是梵行. 如彼小兒

卽□兒行. 及常患者卽是病行. 一卽具五名

爲圓行是如來行. 餘之四行亦復如是. 若判

通別亦以天行爲通. 餘行則別. 雖作此釋不

可一向(云云). 有師言. 五行爲因一行爲果. 是

義不然. 俱稱爲行云何偏判. 有師言. 五行別

一行總. 一五五一束散之異. 其理乃爾. 其行

不然. 諸佛境界非是二乘菩薩所知. 上能束

中              欄

散於下. 下不能卷舒於上(云云). 此品列五行

名. 說三不說二. 何者天行是衆行衆聖之本

其意可見故遙指雜華. 私謂以雜華中自始

之末偏圓菩薩事理行願因果義足不可卒備

不如指經以令因指往尋[&FFFF]#彼廣文不逾一

理. 初住已上天之行故故名天行. 行卽天故

故名天行. 爲天修行故名天行. 因天行進故

名天行. 遠指於天故名天行. 有通有別思之

可知. 病行前已現說道後自彰故不說二但

說於三. 私云旣不說二還成現品未有. 若爾

應云結前起後. 病無病相結前說常酬迦葉

請. 說行因果起後不然. 則云說四不說一也.

就文爲三. 初雙標五一. 次雙釋五一. 後單結

五行. 標中先標次第行爲四. 一標人謂菩薩.

二標所緣法謂大涅槃. 三列名卽次第五行.

四結勸. 謂治之卽差不治不差. 是故勸也. 標

不次第行爲三. 一標行名. 謂復有一行. 二標

不次第人. 謂如來也. 以如來因行卽因人也.

三標不次第法. 謂大乘大涅槃經. 大乘卽圓

因. 涅槃卽圓果. 卽因而果具足無缺. 是爲一

行一切行. 不結勸者. 是人必差是故不勸. 問

五一兩行俱緣涅槃是義云何. 答同緣涅槃

立行有異. 一緣涅槃次第立行從淺至深. 一

緣涅槃卽以涅槃爲行. 於一一行無非涅槃.

而有偏圓. 他不見此而作因果束散之說. 謬

濫多矣

大般涅槃經疏卷第十三

下              欄

大般涅槃經疏卷第十四

隋章安頂法師撰

唐天台沙門湛然再治

從迦葉云何菩薩下. 第二雙釋文爲三. 謂聖

梵□. 初聖行爲二. 初雙釋次不次行. 次歎經.

初釋五一中. 初釋聖行爲三. 一雙釋戒行. 二

雙釋定行. 三雙釋慧行. 初釋戒爲三. 初雙釋

戒行. 次雙釋戒果. 三雙釋行名. 初釋行中二.

先釋次第. 次釋不次第. 初釋次第戒行爲二.

一建心. 二立行. 建心爲二. 一遇人緣. 二遇法

緣. 初人緣者. 若從聲聞是遇瞻病者. 若遇如

來是遇良醫. 聞大涅槃是遇良藥. 聞已生信.

建心欣厭. 心無上道是槃若. 有大正法是法

身正行是解脫. 諸佛是佛寶. 無上道是法寶.

大衆是僧寶. 此中非無法緣從多爲名. 名遇

人緣卽建心也. 次法緣者. 復有方等. 卽是從

經卷中聞於三德及三寶等. 愛樂貪心卽是

起欣. 捨離所愛卽是起厭. 得法爲緣則能建

心是爲可治. 旣遇因緣欣厭分明動魔愁慮.

從是時菩薩卽至僧坊去. 是第二立行文爲

二. 一受戒. 二持戒. 受文爲二. 一處師. 二受

如文. 從旣出家已是第二持戒文爲二. 謂法

譬. 譬中有二. 先譬次合. 初譬爲五. 謂四重.

僧殘. 偸蘭. 波逸提. 吉羅. 合文爲六. 第三篇

三十九十開作兩合(云云). 或可捨墮經宿懺提

對首懺爲此開二. 羅刹有二解. 一云譬譬外惡

知識. 二云譬內[&FFFF]#倒心. 具如止觀第四持戒

經數: 一七六七

經名: 大般涅槃經疏卷第十四

頁數: 一二三

上              欄

淸淨中. 從菩薩若能下. 二明不次第戒文爲

四. 一具枝本. 二具事理. 三具輕重. 四具誓

願. 初根本者. 卽是性重. 前後眷屬者. 是方便

後起. 此二屬律儀戒. 非諸惡覺. 是防意地定

共戒也. 護持正法念淸淨戒. 卽道共戒. 是二

屬攝善法戒. □向大乘卽攝衆生戒. 性重爲

本派出諸戒. 次從迦葉復有二種戒去是具

事理戒. 前之枝本皆屬事攝凡人能行. 正法

戒去與理相應聖人能持. 三復二種去是具輕

重戒. 前之事理皆名爲重. 息世譏嫌去名之

爲輕. 菩薩具持等無差別. [&FFFF]#子者舊云接音

博梨[&FFFF]#之類. 觀師云此是Ｃ音. 漢廣成侯名.

此又禮記云. 爲士破瓜[&FFFF]#之直除[&FFFF]#而已. 意

明諸子不得畜之. 安黃木枕者二解. 一云其

中空如鼓簧. 二云. 其木有文狀如黃華. 波羅

塞者. 梁武云. 是雙陸此起近代. 牽道是夾食.

八道行成是塞戱. 四從善男子菩薩去. 是具

誓願初自願次願他. 初自誓有十二. 初一誓

內不起破戒心. 次有六誓不受外施. 三有五

誓不爲內根外塵所破. 從菩薩護持下次願

與他共. 文有十種護持. 一種則通. 淸淨戒與

善法戒. 攝善法攝. 不缺不坼兩屬. 遮禁邊律

儀攝. 離過邊善法攝. 後五取其廣運無□皆

屬攝衆生也. 不退者酒肆王宮不今戒退. 隨

順者與理相應. 畢竟者一切周足. 波羅蜜者

彼此窮底. 一持戒心具足一切諸戒. 是名一

戒一切戒. 戒爲法界攝一切法卽圓戒行. 次

從菩薩修治下. 第二雙明戒果. 若論報因應

招報果. 近感人天勝報. 若論習因招於習果

中              欄

遠感常住法身. 今不近不遠. 以不動地爲果

者. 舊有三釋. 一云十地中第八是不動地. 二

云初地眞解成就名不動地. 三云約地經明

尸羅配二地. 此言不動者卽是二地. 今明不

爾. 前雙明次第不次第行如上分別. 今合論

其果必取證道. 證道同處. 言同處者卽是初

地. 若單就次第三學明果則入理名住. 住卽

不動十住是戒果. 住生功德名爲行. 行以自

在爲義. 十行是定果. 地能生載無所畏地卽

是慧果. 此次第意. 若就圓明戒果者初住是

也. 文意不單宜須合辨. 正是初地證道處同

以明戒果於雙義便. 至解釋中其義自顯. 釋

文爲四標譬釋結. 初標如文. 次譬中云不動

等者. 常故不動. 樂故不墮. 我故不退. 淨故不

散(云云). 問釋論云. 八風不動隨藍風至碎如腐

草此復云何. 今取尋常隨藍不動論取劫盡.

三菩薩下釋中三番. 初番約三諦. 若言色聲

香味者俗諦中善果. 若言地□等者是俗諦中

惡果. 聲聞□支佛者是眞諦中人. 異見邪風

者是眞諦中法. 生死善惡涅槃人法. 皆不能

動不墮不退不散. 卽顯中道戒果之地常樂我

淨. 次番約三障以顯三身. 三毒是煩惱障. 四

重謗法是業障. 退戒還家是報障. 報障去法

身顯. 業障去應身顯. 煩惱障去報身顯. 若至

初地三身現前三障皆除. 第三番約四德. 煩

惱魔不動卽淨德. 不爲陰魔所墮卽樂德. 不

爲天魔所退卽我德. 不爲死魔所散卽常德.

初地具足常樂我淨爲戒果者於兩義便. 四

善男子下是結戒聖行. 善男子云何名聖行

下              欄

下. 是第三雙釋聖行名. 文爲三. 一標二釋三

結釋中爲三. 一擧偏圓兩人彌顯雙釋. 二別

擧定慧二法以成於戒. 三總擧七財七覺法

釋聖人. 聖人行聖法聖法成聖人故名聖行

若證道同者宜取初地戒定慧人七財七覺以

釋聖行名. 第三結如文. 復次善男子第二明

定聖行文爲二. 初明次第定. 二明圓定. 初文

二. 先明行次明果. 開善釋定行作四念處觀.

諸師皆隨之. 此義不然. 凡有二謬違經妨義.

違經者文云作此觀已得四念處. 四念處已

住堪忍地. 若定聖行是四念處亦應次之入

堪忍地. 若未得是堪忍地者何得是四念處

耶. 妨義者. 今明定行用四念處慧者. 下明慧

行應用八定亦應戒行卽是定行此失不小(云

云). 此中關十六特勝八背捨九想等法門. 旣

非根本皆有觀慧能知無常無我. 我是衆惡

之本故偏明之. 諸師見作無我之觀. 謂是念

處實非念處. 初文爲兩. 一特勝. 二背捨. 初特

勝爲二. 初明修次明證. 初言修者. 觀察是身

從頭至足. 次言證又二. 初正證相. 次菩薩下

明. 此證法與解俱發. 初文云. 其中唯有髮毛

爪齒三十六物. 證此特勝發開身倉備見己

身內外中間. 各有十二合三十六(云云). 腦者在

上□者在足總擧上下. 河西及招提□云是

桃核. 腦中有骨如桃梅核. 扁鵲方云. 足指三

毛處名□其中有脈. 次從菩薩專念去是特

勝定中與解俱發不生味著. 此中文略但推

無我具. 論備須苦空無常. 二從除去皮肉去

是八背捨觀. 文爲二. 一明修二明證. 初云修

經數: 一七六七

經名: 大般涅槃經疏卷第十四

頁數: 一二四

上              欄

者. 謂除[&FFFF]#皮肉正是修相. 次唯觀白骨下證

相亦二. 初正是證相. 次復作是念下證中之

解無有味著. 卽得斷除一切色欲. 更增其證

下去更四重. 云復作是念者. 只是更緣證起

觀. 初云除三欲者. 復是證相. 此似九想之證

而不見修文. 是修背捨而證九想亦有其義

次觀靑骨時見此大地去. 復似勝處觀觀靑

骨時是修相. 見此大地去是證相. 從菩薩作

是觀時復是修背捨相. 眉間卽出靑黃等光

復是證相. 見已卽問緣證作於內觀外觀.

若彼罵辱至誰受罵者卽結內觀. 若聞其罵

去卽是外觀. 從我若不忍去是結觀慧. 所以

善識遮障長養定心. 不起惡法之因. 則無地

獄之果. 從菩薩爾時去. 是第二明定果. 此中

明俱解脫人. 所修定慧雙修故言作是觀已

得四念處. 念處能斷結入位. 位卽堪忍地. 文

有標有釋. 舊云. 第五地禪波羅蜜備是堪忍

地. 今明不爾. 若各就別圓別論定果已如前

釋. 若圓別合論還是初地. 忍貪欲至饑渴是

法忍. 忍蚊□至楚撻是生忍. 身心苦惱是總

結. 迦葉白佛下. 第二明圓定行. 他云是料簡

破戒應在戒行後. 而在此說者解爲三. 一云

出經者誤. 二云欲會兩地令無異體. 前名不

動此云堪忍. 只是一地. 三云直爾持戒未能見

機不得行殺. 定能見機可爲毁戒事. 此義不

然. 此中正是明圓定意. 問此文云未入不動

地時得破戒不. 云何乃言是圓定耶. 答若非

圓戒何得卽毁而持. 旣持毁自在例定亦然.

卽散而靜不起圓定而行於殺仍是圓定. 戒旣

中              欄

可解卽戒而定不復煩文. 是故指此名圓定

行. 問前明圓戒竟乃明戒果. 今明定果竟方

明圓定何也. 答前後不定彌顯圓定. 文爲三

番問答. 初番略. 次番廣. 第三文殊述事. 事乖

理順不應得惡果報. 問佛答如文. 復次又有

聖行者. 是第三明慧聖行文爲二. 一明慧行.

二明慧果. 就慧行文二. 一釋慧行. 二釋慧行

名. 初釋慧行又兩. 一釋次第慧. 二釋圓慧. 次

第慧爲三. 一釋四諦慧. 二釋二諦慧. 三釋一

實慧. 他云此是開合之義. 畢竟空中說爲一

諦. 次開一爲二. 又開二爲四. 亦得開四爲一

十六乃至無量. 若合無量爲十六. 合十六爲

四. 二一合一入空. 今明雖束散開合而名義

不同. 對緣悉異大有所關今一往對三藏緣

說四諦慧. 對通緣說二諦慧. 對別緣說一實

諦慧. 於對緣義顯. 次第義亦成(云云). 舊或以

境爲四諦. 或以智爲四諦. 或苦集滅道皆是

境. 對境說智智卽是諦. 境能發智令智無所

有. 智能照境了境本無. 境智相成故言四諦.

興皇云. 言聖諦者只是佛性涅槃. 非境非智

非漏非無漏非因非果非世出世故名聖諦.

若依諸師各執一見解文不當四諦義多那一

向解. 今文列出三種四諦. 若言苦者□迫相

去. 卽有作四諦. 若言解苦無苦而有眞諦去.

則是無生四聖諦. 若從苦有無量相去. 則是

無量四聖諦. 此三種四諦悉是菩薩觀境. 菩

薩住於大乘大般涅槃者. 卽是無作四諦慧.

能所合論備有四種. 就初爲三. 一略二廣三

結. 略又六. 初標列. 二釋名. 三釋用. 四釋體.

下              欄

五釋制立. 六更廣體. 初如文. 次釋名者. 以□

迫釋苦. 身是苦本衆苦所集故是□迫. 集能

生長只是因能生果. 滅者寂滅相生死盡也.

道名大乘因運向果. 若謂四諦是三藏義者

云何言道是大乘相. 若一往將對三藏者. 三

藏菩薩道最勝故亦名大乘. 三釋用者. 苦者

現相是明其用. 苦是果報果報顯現. 集是因

相因相微隱故言轉相. 數人云. 見著知微從

微至著卽是轉相. 世人苦者皆據現事不須

相續故言現相. 集是業力用必相續兩心轉

變故言轉相. 滅是除相者. 除於所除卽除苦

集. 道是能除. 復次苦有三相下四釋體. 集是

二十五有者. 數人云. 習續不斷名之爲集. 論

人云. 招集爲集. 此集能習續二十五有. 能招

二十五有果. 復次有漏下. 五明制立. 約有漏

無漏兩因果立此四諦. 復次八相下. 六更明

四諦相. 卽是廣體. 言十力等爲道者. 莊嚴云.

果地非道. 道乃是因而言十力者因中分修

十力無畏. 開善云. 道通因果. 果地以菩提爲

道. 涅槃爲滅. 更無異體義說爲二. 從善男子

去. 是第二廣明四諦. 卽爲四章. 苦諦又三. 一

略八苦. 二廣八苦. 三會通. 初略者八苦自爲

八章. 初生者初託識枝但有身根未具六根

卽初託胎. 至終者盡於一期故言至終. 增長

者六包增長. 出胎者生時也. 種類者出胎之

後牙齒髮毛等老增長. 滅壞者有二解. 一云

老時年疾增長健相滅壞. 一云從生至長是

增長. 從長至老是滅壞. 病苦應具四大. 但言

三者地大轉動不如風火. 是故略之雜病客病

經數: 一七六七

經名: 大般涅槃經疏卷第十四

頁數: 一二五

上              欄

卽攝地大. 死者福命有三句. 一云但失財物身

命猶在是福盡. 財物在而失命是命盡. 俱盡

可解. 初句不是死義(云云). 河西云. 命者本應

千年止得百年. 福盡故命亦隨亡. 故言福盡

非命盡. 命盡非福盡者. 福業本長猶應未盡.

但爲命盡不復得住. 故言命盡非福盡. 俱盡

可解. 私謂有二義故互盡不同. 一由過去. 二

因互別. 二由費財殺害致福命現在互損不

同. 放逸破戒而命根斷者. 反此名不放逸. 持

戒捨命者直名壞命. 又解云. 此非捨命直是

造罪. 便名死屍. 無復善根慧命也. 謗法闡提

名爲放逸. 破四重禁名爲破戒. 五六七八如

文. 夫八苦者前七有別體. 後一總七無復別

體. 今依經文以五陰盛. 是其別體. 善惡陰盛

卽是苦體. 方便陰盛則非苦體(云云). 次迦葉生

之根本下. 第二廣明八苦文自爲八. 初生苦

爲三. 一明生爲苦本. 二明生死相關. 三明生

多過患. 初明生苦爲七苦之本. 又簡出一苦

六苦生亦是本. 世間衆生下. 第二生死相關.

有法有譬. 法說中二. 先明凡夫貪著. 次明菩

薩厭離. 譬中二. 先譬次合. 初譬中二. 先作厭

離譬. 次作貪著譬. 初文爲四. 一生可欣. 二死

可惡. 三生死相關. 四明菩薩俱捨. 初住復有

六. 實無人間答. 但是生境與菩薩觀智相硏.

假爲賓主耳. 女譬生果□惑凡夫令生染愛

喩之如女. 菩薩之智觀生初起故言入舍. 端

正美麗爲物欣好纓絡者生果之處有多榮

華. 主人譬菩薩□責. 女人答者譬生果對智.

次復於門外下. 第二明死可惡往復有六. 死

中              欄

在生後故言門外. 死果□人故譬於女. 醜陋

者死境壞者. 使萬事鄙惡死生相違故言Ｃ裂.

血氣已盡故言[&FFFF]#白. 主人持刀有二解. 冶城

云. 精勤重厭譬之持刀. 招提. 以智慧爲刀. 死

若不去修智斷之. 三主人問言下. 生死相關.

生在死前爲□. 死在生後爲妹. 終不相離故

言共俱. 還入問云去. 菩薩檢生知與死俱. 主

人卽言下. 第四明菩薩俱捨. 文爲三. 一俱捨.

二俱去. 舊云. 金心已還故言還其所止. 三菩

薩喜慶是時二女下. 第二爲貪著作譬. 往復

有四. 初明俱趣凡夫. 凡夫乏善故言貧家. 貧

人下第二凡夫貪愛. 功德天言下. 第三生境

□讓凡心. 貧人答言下. 第四凡心. 應境旣其

欣生所以受死. 迦葉菩薩下合譬. 先合菩薩

厭. 後合凡夫貪. 復次迦葉如婆羅門下. 第三

明生之過患. 凡五譬. 初譬淺善. 又四婆羅門

淨行. 譬菩薩初欲修般若畢竟淨道. 幻童解

行淺弱饑所□者. 三塗苦□. 糞中果者. 苦無

常中有生天果. 有智人下. 二深行訶責童子.

聞已下三淺行懷愧. 云非貪天樂爲欲於中

修道捨之. 智者語言下. 四菩薩勸捨. 善男子

下合. 但合後兩不合前. 二復次下是第二譬.

有人譬佛. 四衢譬四生初受身. 器譬經敎. 盛

滿飯食譬佛說五戒十善招人天果. 言而賣

者. 以此化生. 遠來譬從惡道中來. 饑虛□乏

譬重苦. 問言者. 實有此事不. 食主答言譬佛

答. 唯有一毒. 不[&FFFF]#無常卽死滅也. 更復重審.

若無常者如來何故令人修之故言何以賣

之. 佛還答言深智令捨. 愚淺凡夫一往接之.

下              欄

三四兩譬可見. 譬如險岸下. 是第五譬. 生死

果上有草覆. 譬上死中有假名我及相續常.

多有甘露譬虛妄樂. 深坑譬三塗. 脚跌譬命

根斷. 第二觀老第三觀病二文可解. 然生定

在死前. 病不必在老後. 今文先老後病者. 少

時病者猶有望差. 老時若病催死則病如將

崩更折故在老後明病. 文釋病苦而云身心安

隱者. 解有二. 一云只安隱是病如大庾小庾.

父子分別十年後得相見白日相慶. 過夜卽

死此安隱是病. 第四觀死苦又二. 先正觀死.

次夫死者下傷痛. 初文者何等是死苦. 若氣

未絶由生非死. 若氣絶已不復覺苦. 若受地

獄卽是後身非關死苦. 此事難知. 例如責滅.

爲當未滅時是滅滅已時是滅進退難定. 似

本有今無本無今有(云云). 今只取將絶未絶名

爲死苦. 至論菩薩未全[&FFFF]#死. 而言唯除菩薩

住於涅槃者. 三解初名佛爲菩薩. 二云金心

菩薩一轉成佛. 三云初地菩薩雖未[&FFFF]#生死. 志

心涅槃不爲生死所亂. 今明初解是應菩薩

此不會經. 次金心一轉此正是死何故被除.

後解菩薩雖不爲所亂而不[&FFFF]#死何故被除.

被除者. 是圓敎菩薩. 煩惱卽菩提. 生死卽涅

槃. 不可復滅. 生死非生死亦非涅槃. 生死尙

不能生死. 生死何能生死. 非生死如此菩薩

卽是被除. 不爲生死所害. 文云. 如金剛雨能

破一切. 此雨復能破金剛不. 若不能破利義

不成. 若其被破堅義不成(云云). 死傷一切如金

剛雨. 唯有菩薩不爲所傷復喩金剛. 當知金

剛碎散不能傷磐峙金剛. 則菩薩不爲死所

經數: 一七六七

經名: 大般涅槃經疏卷第十四

頁數: 一二六

上              欄

死. 摩羅毒蛇者. 河西云. 黑蛇毒觸人衣卽死.

餘人觸此衣亦死. 阿竭多星者. 此星八月出.

若有人得此星[&FFFF]#者能消其毒. 次夫死者下.

有十句傷痛最爲可悲. 若離卽成二十句. 於

險難處病其苦最重. 無有資糧者謂之善法.

去處懸遠者其路無窮. 而無伴侶者孤魂獨

逝無隨去者. 於十二時常無休息. 晝夜常行

無前無後故無邊際. 如萬□坑故言深邃. 以

內昏故而外不照故無有燈明. 死爲窮道衆

路地塞故言入無門戶. 又云死亦不從六根

而入故無門戶. 必有來處故言而有處所. 當

時恍惚故. 言雖無痛處. 而良醫拱手故言不

可療治. 賢聖所不能制. 故言往無遮止. 到不

得脫. 初死儼然. 非是刑害. 故言無所破壞. 而

親友悲泣故言見者愁毒. 更非虎狼禽獸所

啖. 故言非是惡色. 無有不畏死者. 故言令人

怖畏. 此卽陰身之後. 故言敷在身邊. 而不測

其好惡. 故言不自覺知. 若依此義命絶中陰

是爲死苦. 第五觀愛別離苦. 從離緣生卽是

壞苦. 若論壞苦因中說果. 卽指樂受爲體. 今

亦如是. 卽指恩愛是別離苦. 文中明捨所愛

身者. 若命斷時爲死苦者己屬前世. 今取離

所愛身及所愛親屬幷依報等. 是愛別苦. 釋

論云. 離他人易. 離親屬難. 離親屬易. 離父母

難. 離父母易. 離己身難. 離己身易. 離己心

難. 頂生者是濕生. 實論人在天邊猶如乞兒

在於王側. 云何而言二王相似. 然頂生是應

故得類天. 若實報者是則不及. 天王壽長故

□疏. 人王壽短故□數. 金輪至重餘不能升.

中              欄

王以德力應重則輕. □尾者古人讀此爲[&FFFF]#

尾不然. 短者單作毛. 長者Ｃ下作類. 如呼多

技人爲□士取其德長. 劉孝標稱任昉爲海

內□傑. 卽是此字. 昔魏王珠照十二車. 肉頂

生珠寧不照一由旬. 此言大如車□. 又經云.

衣帶中者在其德力不在大小. 寶女者能生

千子乃名寶女. 法顯傳云. 王妃生肉如瓜. 有

千[&FFFF]#. 一[&FFFF]#一子者是. 釋論云. □嬪是寶女不

孕. 二文旣異如何會通. 此各爲時所重(云云).

第六觀[&FFFF]#憎會苦. 旣從合會緣生. 生卽是苦

前境□心. 心領境□憂惱故名[&FFFF]#憎會苦. 第

七觀心不的苦. 還約前愛離[&FFFF]#會. 於愛心會

而離. 於[&FFFF]#近離而會. 二心不遂卽是心不得

苦. 第八總結. 上七苦卽是五盛陰苦. 已如前

釋. 定有別體(云云). 爾時迦葉下. 第三會通苦

諦者. 昔阿含等經皆言三受中有樂受. 今言

五陰皆苦都無樂義今昔義乖. 開善分此中

四番問答爲四章. 觀師分爲二. 後三番子章

只是作難. 今先問次答. 就初問爲三. 一總非.

二作五難. 三結. 初領旨仰非. 何以故下作難.

初第一與第四問同據樂緣. 第二問別據樂

體. 第三與第五問同據樂因. 初據樂緣者. 佛

昔於阿含告釋摩男云. 色若定苦不應心色.

色若定樂不應厭色. 但今單難無樂不應心

色. 若心紅黃當知有樂. 今日何緣全言無樂.

今具擧六根對於六塵以爲樂緣. 如佛說偈

下. 是第五重據樂因與第三同. 擧樂因而復

異者. 前擧善爲樂因只言世間之善. 今具擧

聲聞菩薩出世之善名爲樂因. 就五偈爲四.

下              欄

初兩偈明聲聞之善爲樂因. 次一偈明菩薩之

善爲樂因. 三一偈重結小乘. 四一偈重結大

乘. 明菩薩畢竟不得同佛畢竟. 乃是分畢竟.

世尊如諸經下三結非. 諸經卽指昔敎如佛

今說故指此敎無樂唯苦. 佛告迦葉下. 第二

如來答大分爲二. 初歎其所問. 次善男子一

切衆生下正答. 答又二. 初總答. 後別答. 總答

中二. 初答. 後論義. 初文者. 昔隨他意以下苦

爲樂. 今隨自意. 故一切皆苦. 前迦葉作五難

相次而來. 世尊一答五難玄解. 今昔兩說不

復相違. 實非是樂謬情所計橫生樂想. 迦葉

白佛下. 第二論義. 還難佛解下苦之義. 又爲

兩. 初正難. 後領解. 就初爲三. 一謬領難. 二

[&FFFF]#倒難. 三據事難. 謬難者佛意以輕爲下苦.

難意以重爲下苦. 故成謬領難. 迦葉列八苦

皆爲三品. 下受三塗. 中人上天. 若下苦有樂

者三塗之中應有樂相. 若復有人下. 次倒難.

若下苦生樂想者. 亦應下樂生於苦想. 何者

下樂且就世間歌姬舞女爲上樂. 中庸之歡

爲下樂. 於此下樂應生苦想. 就其謬領作此

謬. □世尊若下苦中下. 三據事難. 如人受千

罰. 初受一鞭應生樂耶. 佛告下答又二. 初且

然問後正答然其第三一罰之意. 明實於下

苦而生樂想. 若得[&FFFF]#多罰於一罰甘受亦以

爲樂. 從以是義故下正答. 但答其第三據事

難時. 前謬領倒難自然懸去. 我實不云下是

重苦. 下是輕苦. 汝何謬領故不答. □亦不然.

其下樂而生苦想故不須答. 正答第三. 應受

千罰初得一下卽聞放脫寧非下苦生樂想

經數: 一七六七

經名: 大般涅槃經疏卷第十五

頁數: 一二七

上              欄

耶. 如人應刑聞百鞭放亦是於下苦中而生

樂想(云云). 次番領解. 先領後述. 或謂此文是一

難. 謂言此人不於一罰而生樂想. 但於脫

多生樂想耳. 此是得意領解不名爲難. 佛述

言實不虛者隨情之說. 昔云有樂此是隨情.

今言無者道理如然. 迦葉有三受三苦下. 第

二別答五難. 但有三文. 第一答前第二樂體

之問. 第二答前第三第五樂因兩問. 第三答

第一第四樂緣之問. 此初答前第二樂體問

者. 又三. 第一出兩敎. 第二點三受. 第三結虛

實. 此初先出兩敎. 一三受敎. 二三苦敎可見.

善男子苦受下. 是第二點三受者. 但昔敎亦

點三受. 謂苦苦點苦受. 壞苦點樂受. 行苦點

捨受. 此乃小乘之敎其義未極. 止是單點卽

成論人所用. 今此極敎則複點此初苦受具三

苦. 苦苦者心緣苦境苦境□心. 心境合擧故

是苦苦. 樂不長有暫時而住. 樂緣旣謝卽是

壞苦. 無常所侵卽是行苦. 餘二受各二苦. 或

云各一苦. 故文云二. 今解不然前旣複點. 今

云何單用壞苦點樂受. 用行苦點捨受. 故知一

受具二苦. 樂受亦具壞行兩苦. 捨受亦具壞

行二苦. 樂擧體可壞卽壞苦. 而復有無常所

切復具行苦. 捨受亦二捨必離壞故是壞苦.

而復未[&FFFF]#無常是行苦. 但此二苦不須境□

故無苦苦. 善男子以是因緣下. 第三結虛實.

又二. 一結昔說妄樂非實. 爲凡夫言樂. 菩薩

不爾皆苦. 文云. 生死之中實有樂受. 文復云.

生死之中實無有樂者皆是隨情之所妄計.

梁三藏師計生死有樂無樂. □皆爭論如前(云)

中              欄

云). 善男子生死之中下. 二結今說實苦可尋.

迦葉白佛下. 第二答前步三第五據因之難.

又二此初迦葉重牒問以心答. 或謂別是新

難. 今則不然. 還是牒前偈中世出世善之問.

更飾其詞非別問也. 佛答意者. 我說善能感

樂遠得菩提之樂. 不言生死中樂. 初言菩提

根本卽是佛果生因. 又言長養菩提卽是佛

果了因. 舊云一向不得有於生因. 今謂有因

緣亦得說之. 善男子譬如世間下. 第三答第

一第四據樂緣問. 又二. 先正答. 次擧解惑結

正答又兩. 先明爲樂緣. 後明爲苦緣. 緣旣不

定故無樂也. 後出諸珍寶等□皆是苦. 且擧

一事如多畜寶初謂是樂. 爲之失命復是極苦.

善男子下. 第二擧解惑結又三. 初結菩薩解

苦. 次結二乘不解故隨情爲說. 三重擧菩薩

結也

大般涅槃經疏卷第十四

大般涅槃經疏卷第十五

隋章安頂法師撰

唐天台沙門湛然再治

聖行品中

起卷廣明集諦. 文爲三. 初明集諦. 次會通. 三

料簡. 初又三. 一標名. 二釋體. 三明是非. 初

標名二. 先牒章門. 次釋云集因能得陰果. 故

言是陰因緣. 所謂集者下. 二釋體. 昔敎以業

煩惱爲集. 煩惱之中具足十使. 今但言煩

下              欄

惱不明於業本是煩惱煩惱潤業. 於煩惱中

偏說貪愛. 愛是繫地之惑潤業故生  華嚴

云. 無業無煩惱苦諦無所住. 無明無所行平

等行世間. 又十二緣不生不滅是爲平等. 乃

名集諦. 若十二因緣生滅是集非諦. 此中有

七番. 一明集因. 於果已起卽是五陰成辨於

愛. 還愛此有是愛陰身. 次愛有二種下. 是明

二種愛. 己身是我. 所須是所. 三二種愛欲得

已得. 四卽三界愛. 五三種謂業因緣愛. 以報

因故感此苦果. 如□雀多欲皆先業果. 次言

煩惱因緣愛者. 以習因故生愛可解. 次苦因

緣愛. 爲脫重苦於輕苦生愛. 如畏死苦而苦

治令差. 然針炙實苦因此得差卽便生愛. 六

復有四愛卽是四事. 七復有五種愛卽是五

陰. 善男子愛有二種下. 第三明是非. 若不善

愛則是集. 若善愛則非集. 其中復三番料簡.

初將聖對凡簡. 次擧菩薩對二乘簡. 三諦非

諦簡. 故云凡夫愛名爲集不名爲諦. 菩薩愛

者名爲實諦不名爲集. 菩薩愛者名爲實諦

不名集者. 取其解智故名爲諦. 凡夫不爾. 故

但名集. 若例此義俗亦非諦. 若望解了則得

名諦. 若復隨情則稱於俗. 迦葉白佛下. 第二

會通. 昔說業惑爲集. 今云何獨說愛爲苦因.

先問次答. 問中先引四經. 次正結難. 初引經

中言六觸者. 卽是六識取塵而有觸對. 此亦

是集緣此識心得來世果. 如四識住處爲五盛

陰今以何義下正結難. 次佛答中又二. 先歎

其問. 次正答初如文. 次正答中意云. 昔敎今

敎. 兩不相違. 是故今日說愛是陰界本. 就今

經數: 一七六七

經名: 大般涅槃經疏卷第十五

頁數: 一二八

上              欄

敎又二. 初明愛是根本. 二明愛之過患根本.

又二. 謂法說次譬說. 凡三譬謂大王□衣濕

地皆如文. 善力子菩薩下. 第二明愛過患又

二. 先標列九章門. 後一一廣釋釋中自爲九

章. 一一章中仍當分合譬. 前一爲二乘作譬.

後八爲凡夫作譬. 初文者二乘未斷習如還財

未盡. 下八爲凡夫尋文可見. 次善男子以是

義故下. 第三料簡. 苦集世間因果已竟. 於四

諦中間. 結前有作苦集. 起後無生四諦. 忘前

是忘生死. 忘後是忘涅槃. 約此生滅. 文中料

簡. 卽令第二三. 四三番皆顯. 所以者何. 若見

有苦則有苦生. 若有苦生則有苦滅. 旣解苦

無苦苦則不生. 苦旣不生苦則不滅. 大品云.

卽色是空非色滅空. 色性自空空中無生亦復

無滅. 淨名云. 五受陰洞達空無所起是苦義.

若能如是解苦無苦而有眞諦. 夫集從苦生

旣解苦無苦寧復有集. 解集無集卽是眞諦.

苦集滅故名爲滅諦. 旣無苦集寧得滅諦. 滅

本不然今則無滅. 是爲解滅無滅而有眞諦.

道治苦集旣無所治亦無能治. 故道不二解道

無道而有眞諦. 又寄此中間簡無上者明二

邊無生. 世間因果旣其生. 出世因果亦復

不生則無四諦. 只解世間苦集. 無苦集. 只解

出世道滅無道滅卽是無生四諦. 其意無量

且略言之. 若欲簡出第三番者. 解苦無苦而

有實者. 是就實中又有二意. 次第實不次第

實. 次第實者卽是無量四諦. 不次第實是無

作四諦. 還就簡四諦爲四章. 初簡苦諦自有

兩本. 若舊本則言凡夫之人合聲聞緣覺皆

中              欄

言有苦諦. 若新定本於集諦中. 則開凡夫二

乘有異. 凡夫但有苦無諦. 二乘則有苦有諦.

此於二乘而與奪之. 舊云苦是境諦是智. 凡

夫無智但有於境所以唯苦無諦. 二乘之人

有少分智故有苦有諦. 無眞實者不能觀苦

解苦無苦故非眞實. 集諦例爾. 道滅二諦不

論凡夫者. 唯二乘與菩薩道滅二諦有眞僞

之異. 以二乘人不能觀滅諦非諦故非眞.

菩薩能知故是眞實. 從善男子下. 第三廣明

滅諦. 雖復滅道寄彼生滅中間. 而料簡之以

生滅滅道猶未釋故. 故更釋之. 無生等三後

自廣釋. 次釋滅諦文爲三. 先唱兩章門. 次

釋. 三結唱. 見滅見滅諦兩門. 若見滅卽是斷

章門. 見滅諦是離章門. 二乘陸身滅智但

有斷離兩事. 菩薩具智德等事(云云). 二所謂斷

一切煩惱下是解釋. 初八字釋見滅門. 是斷

惑之無以之爲斷. 若煩惱下是釋見滅諦章

門爲二. 初用次體. 初用中凡五句. 初四句是

四德. 或謂五德. 今且作四德是就用爲言. 常

於色聲下二就畢竟寂滅是約體論. 三善男

子菩薩下結如文. 善男子云何下第四廣明

道諦. 文爲二. 初明道諦. 次會通. 初爲三. 一

章門二解釋三結. 釋中先譬次合. 初譬中言

因燈者卽譬八道. 然燈照物. 物卽常無常等

雖異終是一道隨緣異說. 次合譬中云陀羅

驃者. 河西云. 是眞實諦. 心那是莊嚴瓔珞功

德等. 舊云主諦依諦. 非陀羅卽非眞非心. 那

卽非俗. 迦葉白佛下. 第二會通佛昔種種異

說今但言八道是故會通. 文爲二. 先問次答.

下              欄

問中二. 先問次難. 初問爲三. 一唱不相應. 二

釋不相應. 三結不相應. 初如文. 次何以故下

釋者. 十四經多是阿含等敎信心乃至布施

說道不同. 次世尊若八聖道下難. 又三. 一以

今難昔. 二以昔難今. 三結過. 初文者若昔是

則今非. 二若今是者昔何不說(云云). 三結如

文. 佛答爲二. 第一歎問. 善男子去正答. 又

二. 謂法譬. 法說中意者. 以機別故說異. 會齊

故理同. 譬如良醫下譬說也. 凡擧六譬. 一良

醫. 二飮水. 三金師. 四然火. 五一識. 六一色.

皆先譬次合. 初良醫譬可見. 河西解. 水名尼

婆羅者. 煮訶梨水名[&FFFF]#晝羅. 煮樹葉爲湯.

以樹爲名. 次飮水中波尼□賓水名. [&FFFF]#特者

東天竺水名經本或言[&FFFF]#特. 今未定相承爲

[&FFFF]#特[&FFFF]#利藍中天竺水名. 婆利聲論水名. 波

耶藥和水名. 三金師譬合. 文云. 或說五種. 所

謂信行等. 見到道者. 卽信法兩行. 是見諦道

中人信解與見到亦名見得. 此二是思惟道

中人. 四人在兩道各分利鈍. 信行在見諦時

鈍. 入思惟還成信解鈍. 法行可知. 一往如此.

數習則利. 不習則鈍. □覆不定. 數人云. 十五

心是見諦道十六心去是思惟道. 論家不爾

十六皆是見諦道. 論家分利鈍在五停心中.

入見道無利鈍. 譬如平. 水乘船有遲有疾. 得

風順流無復利鈍. 餘三文可見.  善男子是四

諦下第三總結. 迦葉白佛下. 第三明無量四

諦慧. 文爲三. 初明無量無量. 二結爲四無量

慧. 三結爲二無量. 他謂此文會通四諦. 開善

謂是攝法慧不盡. 今謂. 正是無量無量慧章.

經數: 一七六七

經名: 大般涅槃經疏卷第十五

頁數: 一二九

上              欄

初文問答. 問中先擧昔事. 昔擧大地草木喩

於無量無量. 手中少許喩有作無生. 當知先

說者少不說者多. 如此之多四諦攝盡. 四攝

不盡若盡不應言多. 不盡應有第五諦. 佛答

亦攝盡. 亦攝不盡. 同名四諦. 名攝則盡分別

相貌. 彼竟不說攝則不盡. 名同義異故有盡

有不盡. 今佛答之以名往牧則皆攝盡. 迦葉

復白去. 第二結無量無量爲四無量慧. 文有

問答. 答中二. 先示根辨智. 次正釋諦相. 初文

者具論諦智. 應有三品. 下是凡夫不足可論

故不說之. 但擧中上者. 就四人中判於中上.

若就法者應指四種四諦以判中上. 有作無

生如前說. 無量今當辨. 夫無量者. 非是超然

出四諦外. 還是四諦種別不同. 故文云分別

校計有無量種. 若委論者應從地獄乃至於

佛凡聖五陰種別不同. 於一一陰復更分別

無量界入. 豈是聲聞緣覺所知. 是無量苦諦.

又從地獄乃至於佛行業不同. 一一行業分

別校計有無量種. 亦非聲聞緣覺所知. 是爲

無量集諦. 又從地獄乃至於佛. 應以何身應

說何法令其修學. 一一身法分別校計無量

法門以爲眷屬. 亦非聲聞緣覺所知. 是爲無

量道諦. 又從地獄乃至於佛. 得解脫時因緣

不同. 一一解脫復有無量解脫. 分別校計有

無量種. 亦非聲聞緣覺所知. 是爲無量滅諦.

如此四境旣異有作無生. 亦非二乘中智所

及. 名稱同異爲四諦相. 如大地一名爲無量

其相浩然. 今當略說. 就正釋中四諦爲四. 初

苦諦中經文但約陰入界三. 及重明陰略示

中              欄

苦相初陰者. 文云. 知諸陰苦是名中智. 分別

諸陰有無量相是名上智. 云何分別六道. 陰

者是蓋覆義. 蓋人天善及無漏善. 蓋人天善

則比沒三塗. 蓋無漏善則輪□諸有. 二乘陰

者蓋覆等德. 蓋四等則不能化度衆生. 蓋四

德則不能至於寶所. 菩薩陰則蓋覆生死涅

槃蓋生死則大悲拔苦. 蓋涅槃則大慈與樂.

佛陰則蓋覆法界事理. 蓋事則以應身遍應

一切機根. 蓋理則以法身遍一切處又六道

陰苦. 二乘陰樂. 菩薩陰雙是. 佛陰雙非. 如此

分別豈是二乘所知. 次知入爲門名爲中智.

分別諸入. 有無量相是名上智. 云何分別六

道六入. 名爲入門亦名會入. 眼根色塵會入

有爲. 乃至意根法塵會入有爲. 二乘入者. 入

無常無我會入無爲. 菩薩入者. 眼根入施會

入檀波羅蜜. 乃至意亦如是. 眼根入戒忍進

禪慧之門會入諸波羅蜜. 乃至意亦如是. 諸

佛入者. 佛眼是入普門. 普門入一切法界慈

悲喜捨. 法界咸應會入薩婆若海. 乃至意亦

如是. 諸經中明六根. 爲寂靜門平等門. 此義

甚多(云云). 又六道之入. 是入苦門. 二乘之入.

是入不苦門. 菩薩之入. 入亦樂亦苦門. 諸佛

之入. 入非苦非樂門. 三又知界分性者是名

中智. 分別諸界有無量相是名上智. 云何分

別六道. 眼界性分唯見於色不能聞聲. 色界

性分但對於眼不對於耳. 乃至意界性分但

能知法不能見聞. 法界性分但對於意不對

耳眼. 二乘界者. 眼界性分. 但是無常苦空無

我不得常樂. 乃至意界性分亦復如是. 菩薩界

下              欄

者. 菩薩眼界性分. 但見色空不能卽空卽假

卽中. 乃至意界性分. 但能卽空不能卽假卽

中亦復如是. 佛諸界者. 眼是法界法性性分.

卽能見色聞聲嗅香別味覺觸知法. 卽空卽

假卽中不可思議具足一切無量佛法. 乃至意

亦如是. 又六道以苦爲界. 二乘不苦爲界. 菩

薩亦樂亦苦爲界. 佛以非樂非苦爲界. 又知

色壞相是名中智下. 重廣約陰. 文云. 分別諸

色無量壞相是名上智. 六道之色壞善壞定.

二乘之色壞因壞果. 菩薩之色壞有壞無. 佛

色者壞上諸壞. 壞爲法界. 非壞非不壞悉是

法界. 又六道色壞樂. 二乘色壞苦. 菩薩色壞

雙是. 佛色壞雙非(云云). 又知受是覺相是名中

智. 分別是受有無量相是名上智. 六道之受.

受違受順受不違順於違起瞋覺. 於順起貪

覺. 於不違順起癡覺. 二乘之受. 於三覺中. 一

一皆起五分法身. 須陀洹人初覺無漏(云云). 菩

薩受者. 受佛法受衆生. 受佛法時覺於十力

四無所畏諸波羅蜜. 受衆生時覺於慈悲喜

捨四無量心. 諸佛受者自覺覺他. 卽覺不覺

非覺非不覺悉是法界. 又知想取相名爲中

智. 分別是取有無量相是名上智. 六道之取.

但取人我衆生壽命色香味觸. 二乘之取. 取

於無常苦空無我. 取於涅槃. 菩薩之取. 不取

二邊但取中道. 如來取者. 取卽不取卽非取

非不取悉是法界. 又知行作相是名中智. 分

別是行無量作相是名上智. 六道之行. 能作

二十五有. 二乘之行. 能作涅槃. 菩薩之行. 作

諸波羅蜜. 諸佛之行卽作不作卽非作非不

經數: 一七六七

經名: 大般涅槃經疏卷第十五

頁數: 一三○

上              欄

作作等法界. 又知識是分別是名中智. 分別

是識無量知相是名上智. 六道分別. 取此取

彼飮苦食毒. 二乘分別. 厭生死比涅槃. 菩薩

分別離邊會中. 諸佛分別非邊非中. 經文約

苦諦竟. 二知愛因緣能生諸陰是名中智. 知

一切愛是名上智. 六道之愛是後陰因緣. 二

乘之愛五分因緣. 菩薩之愛是無等等色. 乃

至無等等識因緣. 諸佛之愛是色解脫乃至

識解脫因緣. 三知滅煩惱是名中智. 知滅煩

惱不可稱計. 滅亦如是. 不可稱計是名上智.

凡夫六道亦得有滅差已還生. 二乘之滅陸

斷不起. 菩薩自滅復令他滅. 諸佛之滅. 滅一

切滅卽是法界. 道離煩惱是名中智分別. 能

離之道無量無邊是名上智. 六道之道離善

之惡離惡之善. 二乘之道離漏之無漏. 菩薩

之道離邊之中. 諸佛之道無離無至. 何以故.

一切諸法卽是佛道故. 動見修道品. 不動見

修道品. 亦動亦不動見修道品. 非動見非不

動見修道品(云云). 是爲分別無量四聖諦竟. 從

知世諦者是名中智去. 是第三結四無量爲

二無量又二. 先明二諦. 次明二諦慧. 初文卽

是二諦. 文中直知世諦是中智. 分別世諦無

量無邊是上智. 直知三法印卽是中智. 知第

一義無量無邊不可稱計是上智. 世間人但

言第一義諦眞諦涅槃. 只得是一不得有二.

肉復無邊. 今文明第一義諦不可稱計. 豈唯

一種. 此中言無常涅槃等眞諦者. 與數論不

同. 數云. 四諦十六諦□皆見眞得聖悉是第

一義論家唯無我一種通於眞俗餘皆世諦.

中              欄

而皆相從言是眞者. 以無常盡於常等倒. 苦

集隨眞相從名眞依. 淨名云. 不生不滅是無

常義. 盡是實相皆第一義. 又是三法印. 爾時

文殊下. 第二明二諦慧者. 先出舊解六種二

諦. 一有空. 二虛實. 三世流布亦言隨事. 四相

續. 五相待. 六因生. 空有指大品. 虛實流布

指阿毘曇. 相續相待因生指成論. 又解意同

名異. 一凡聖. 二虛實. 三空有. 四假實. 五事

理. 六親疏. 舊釋名云. 俗是色虛眞名眞實. 世

是代謝. 第一義是無過. 俗待不俗. 不俗名眞.

眞待不眞. 不眞名俗. 虛實相待眞俗名生. 他

問眞是眞. 實可稱爲諦. 俗是色虛何以稱諦.

彼解云. 審實色虛. 若爾諦義兩釋. 俗以色虛

釋諦. 眞以審實釋諦. 興皇云. 諦未曾二約緣

故二. 俗於凡爲實. 眞於聖爲實. 俱用實以釋

諦不用色虛. 今問眞於聖爲實聖. 有照眞實

智可得稱爲諦. 凡於俗爲實. 凡無照俗智安

得稱爲諦. 若凡無照俗智而於俗爲實得稱

俗諦者. 凡無照眞智於眞亦爲實亦應稱眞

諦. 凡於眞無智不稱眞諦者. 凡於俗無智安

得稱俗諦. 又聖於眞爲實而稱爲諦者. 聖何

以於俗不實不得稱爲諦. 是則聖人無權智.

今言諦者還是審實. 淨名云. 四諦是菩提不

虛□故卽是審實. 有隨情審實隨智審實. 隨

情智審實故. 隨凡隨聖. 約眞約俗. 俱得稱諦.

喩如一色. 凡夫謂有. 賢聖爲無. 亦如一日醉

醒不同有轉不轉. 一諦二諦其義亦爾. 舊解

二諦一體不異龍光云. 旣稱二諦寧當一體.

二諦有二體亦俱通緣. 假法爲世體. 無相理

下              欄

爲眞體. 雖有二體而實相卽俗. 雖名相卽無

名相. 眞無名相不妨名相. 又言. 二諦一體空

爲理本故. 以眞爲體俗是其用. 或言從俗取

眞. 俗爲其體眞是其用. 開善云. 二諦共以中

道爲體. 義皆不然. 若二諦二體則世無第一.

第一無世但是不相卽不得有相卽. 若其一

體但是一諦則無二諦. 若其二諦以中爲體.

取相障眞無知障俗. 誰復障中. 二諦之智不

能見中. 焉得爲體. 若二諦二體二體各異不

論相卽. 若二諦一體只是一諦與誰相卽. 仁

王般若云. 二諦不相卽猶如牛二角. 大品卽

色是空. 淨名五受陰洞達空無所起是苦諦.

及此經中皆云二諦相卽(云云). 舊云. 合四諦爲

二諦. 或言苦集世間是世諦. 道滅出世是眞

諦. 或言. 三諦是世諦. 唯滅是眞諦. 或言. 四

諦皆是世諦明因果故. 無相因果乃是眞諦.

或言. 只四諦是世諦. 卽世諦是眞諦. 文云. 解

苦無苦而有眞諦. 餘三亦爾. 今明非但四諦

開合不同. 只就二諦開合非一在後當說. 就

文兩番. 問答初問爲三. 一直審. 次世尊下. 雙

定定相有不. 三如其有者下雙難. 難中意者.

若言有者. 卽是一諦眞俗相卽故. 眞中有俗.

俗中有眞. 二諦不異故言是一. 如其無者. 卽

是虛妄實而言之. 定有定無. 定一定異. 皆是

虛妄. 皆出經者互現其文. 若定有無便成斷

常虛妄之說. 善男子下. 如來直答二諦相卽

不斷不常定非虛妄. 世尊下第二番問答. 初

問意者. 還成一諦故云則無二諦. 如長在短

中則失長. 眞在俗中則失眞只成一諦. 佛答